12:00PM
बाजार में तेजी कायम है। निफ्टी 11650 के पार दिख रहा है। सरकारी और निजी बैंक शेयरों में सबसे ज्यादा तेजी देखने को मिल रहा है। निफ्टी बैंक में 800 अंकों की तेजी दिख रही है। ICICI BANK, AXIS BANK और SBI ने बाजार में जोश भर दिया है। रियल्टी और मेटल शेयरों में भी अच्छी खरीदारी दिख रही है।
11:30AM
सोने-चांदी में कल की कमजोरी के बाद आज फिर खरीदारी लौटते दिख रही है। डॉलर में कमजोरी से कीमतों को सपोर्ट मिल रहा है। अमेरिकी फेडरल रिजर्व ने महंगाई दर को लेकर रुख नरम किया है वहीं दरों को भी लंबे समय तक शून्य के करीब रखने के संकेत दिए हैं। इन खबरों के चलते सोने में कल की गिरावट के बाद फिर मजबूती आई है। MCX पर सोना 51,000 रुपए के ऊपर नजर आ रहा है। डॉलर में कमजोरी से सोने को सपोर्ट मिल रहा है। US फेड पूरी रिकवरी तक दरें कम रखेगा। US फेड का महंगाई को लेकर रुख नरम है। कल की तेज गिरावट के बाद चांदी में भी रिकवरी आई है। MCX पर चांदी 66,000 के करीब दिख रही है। डॉलर में कमजोरी से चांदी को सहारा मिल रहा है।
11:15AM
कच्चे तेल में आज छोटे दायरे में कारोबार हो रहा है। Laura तूफान का ऑयल इंफ्रास्ट्रक्चर पर खास असर नहीं हुआ है जिससे ऊपरी स्तर से कमजोरी है। इसके अलावा डिमांड को लेकर चिंता बनी हुई है। बेस मेटल्स में आज चौतरफा चमक देखने को मिल रही है। डॉलर में कमजोरी और एक्सचेंज वेयरहाउस में इवेंट्री घटने से मेटल्स में खरीदारी हो रही है।
10:50AM
ऑपरेशनली अच्छे नतीजों के बाद NMDC 8 फीसदी दौड़ा है। दूसरी सरकारी कंपनियों में भी एक्शन बढ़ा है। BEL, PFC और SAIL भी 3 से 5 फीसदी तक भागे हैं।
10:45AM
रक्षा क्षेत्र में देश को आत्मनिर्भर बनाने के PM मोदी के बयान के बाद डिफेंस शेयरों ने तेजी का दम दिखाया है। BHEL, BHARAT DYNAMICS, WALCHANDNAGAR और ITI 3 फीसदी से ज्यादा दौड़े हैं। एक साल के अंदर ORDNANCE FACTORY BOARDS का CORPORATISATION किए जाने का रक्षा मंत्री ने भरोसा दिया है।
10:35AM
सितंबर सीरीज की शानदार शुरुआत हुई है। निफ्टी 11600 के पार नजर आ रहा है। सरकारी और निजी बैंक शेयरों में सबसे ज्यादा रफ्तार दिख रही है। निफ्टी बैंक 24,000 के करीब पहुंच गया है। ICICI BANK, AXIS BANK और L&T ने बाजार में जोश भरा है। रियल्टी और मेटल शेयरों में भी अच्छी खरीदारी दिख रही है।
10:05AM
डॉलर के मुकाबले रूपया 4 पैसे कमजोर होकर 73.81 के मुकाबले 73.85 पर खुला है।
10:00AM
ICICI BANK ने 310 करोड़ रुपए में ICICI Securities में 2 फीसदी हिस्सा बेचा है
For Ragular Update Visit Our Site.
Click Link Below.